b'\n_START_ARTICLE_\nVisos apsaugos priemon\xc4\x97s\n_START_SECTION_\nTurinys\n_START_PARAGRAPH_\nFilmo veiksmas vyksta nedideliame miestelyje JAV ir Meksikos pasienyje. Jame tvark\xc4\x85 palaiko \xc5\xa1erifai Bentenas ir Pyrsonas, tuo tarpu i\xc5\xa1 Meksikos per sien\xc4\x85 nuolat pl\xc5\xabsta narkotikai, kuriuos tiekia buv\xc4\x99s Benteno draugas Ke\xc5\xa1as Beilis. Jiedu ir dabar bando palaikyti \xc5\xa1iokius tokius santykius, nes juos vienija ne tik praeitis, bet ir moteris \xe2\x80\x93 Sarita, anks\xc4\x8diau buvusi su Beiliu, bet dabar gyvenanti su Bentenu._NEWLINE_Kol \xc5\xa1erifai kovoja su narkotik\xc5\xb3 prekeiviais, mieste pasirodo specialusis b\xc5\xabrys, vadovaujamas majoro Haketo. Visi \xc5\xa1io b\xc5\xabrio kariai yra oficialiai ding\xc4\x99 be \xc5\xbeinios, o j\xc5\xb3 u\xc5\xbeduotys \xe2\x80\x93 itin slaptos misijos. Pinig\xc5\xb3 operacijai, kurios tikslas \xe2\x80\x93 narkotik\xc5\xb3 tiek\xc4\x97jo Beilio sunaikinimas, b\xc5\xabrys gauna apipl\xc4\x97\xc5\xa1damas miestelio bank\xc4\x85, ta\xc4\x8diau keli i\xc5\xa1 j\xc5\xb3 \xc4\xafkli\xc5\xabna \xc5\xa1erifui ir Haketas priverstas atskleisti jam kortas._NEWLINE_Nor\xc4\x97damas galutinai i\xc5\xa1siai\xc5\xa1kinti santykius su buvusiu draugu, Bentenas vyksta pas Beil\xc4\xaf, o jam i\xc5\xa1 paskos seka specialusis b\xc5\xabrys, ta\xc4\x8diau paskutiniame operacijos etape paai\xc5\xa1k\xc4\x97ja, kad \xc5\xa1io vadas majoras Haketas turi visai kitoki\xc5\xb3 plan\xc5\xb3...'